Tres el plenu del pasáu xueves 9/11/2017 nel que l’Ayuntamientu Xixón aprebó una declaración respaldando la oficialidá del asturianu y pidiendo la reforma del Estatutu pa incluyila, Andecha Astur vien de presentar en dichu ayuntamientu una propuesta d’unes Ordenances Municipales d’Oficialidá, que dean conteníu rial a esa voluntá de normalización democrática en materia llingüístico que supón la oficialidá de la llingua d’Asturies, faciéndola efetutiva polo menos nel conceyu Xixón; entamando asina un procesu nel que d’esistir la voluntá que se presumee nes declaraciones feches dende Podemos, IU y Foro, podríemos dir avanzando polo menos a nivel de conceyu mentes llega la reforma estatutaria que recueya la oficialidá.
#000002
Nel mesmu sen amestó que “Nun val namás con facer declaraciones oficiales favorables a la Oficialidá, hai que concretales llegalmente ellí onde se tien capacidá pa ello”, recordando qu’agora mesmo ta en manes de los partíos que dicen tar a favor de la oficialidá –quitando al PSOE que paez dexar el so compromisu democráticu pa la prósima convocatoria elleutoral-, conseguiríase ver reconocío los drechos llingüísticos a nivel de Conceyu de más del 70% de los asturianos.
#000004
Propuestes escontra la precariedá pal futuro D'Asturies
#000014